ປະເທດອິນເດຍ
ອິນເດຍ (ອັງກິດ: India; ບັງກະລາ: ভারত) ຫຼືຊື່ທາງການວ່າ ສາທາລະນະລັດອິນເດຍ (ອັງກິດ: Republic of India,ບັງກະລາ: ভারতীয় প্রজাতন্ত্র) ຕັ້ງຢູ່ໃນອາຊີໃຕ້ ເປັນພື້ນທີ່ສ່ວຍໃຫຍ່ຂອງອະນຸທະວີບອິນເດຍ ມີປະຊາກອນຫຼາຍເແນອັນດັບທີ 2 ຂອງໂລກ ແລະ ເປັນປະເທດປະຊາທິປະໄຕທີ່ມີປະຊາກອນຫຼາຍທີ່ສຸດໃນໂລກ ໂດຍມີປະຊາກອນຫຼາຍກວ່າ 1,000 ລ້ານຄົນ ມີພາສາເວົ້າ 88ພາສາໂດຍປະມານ. ທາງດ້ານເສດຖະກິດ ອິນເດຍມີອຳນາດການຊື້ຫຼາຍເປັນອັນດັບທີ 4 ຂອງໂລກ ທັງນີ້ ອະນາເຂດທາງທິດເໜືອຕິດກັບປະເທດຈີນ ປະເທດເນປານ ແລະ ປະເທດພູຖານ, ທາງຕະເວັນຕົກສຽງເໜືອຕິດກັບປາກີສະຖານ, ທາງຕະເວັນອອກຕິດກັບປະເທດມຽນມາ, ທາງຕະເວັນຕົກສຽງໃຕ້ຕິດກັບມະຫາສະໝຸດອິນເດຍ, ທາງຕະເວັນອອກສຽງໃຕ້ຕິດກັບປະເທດສີລັງກາ ອ້ອມຮອບປະເທດບັງກາລາເທດ, ທາງທິດເໜືອ ທິດຕາເວັນອອກ ແລະ ທິດຕາເວັນຕົກ. ນອກນັ້ນຍັງມີເຂດແດນທາງທະເລຕໍ່ເນື່ອງກັບນ່ານນ້ຳໄທ ມຽນມາ ແລະ ອິນໂດເນເຊຍ ແລະດ້ວຍພື້ນທີ່ 3,287,590 ກິໂລຕາແມັດ ອິນເດຍຈຶ່ງເປັນປະເທດທີ່ໃຫຍ່ທີ່ສຸດອັນດັບ 7 ຂອງໂລກ.